Αριθ. C 35/12 Επίσημη Εφημερίδα των Ευρωπαϊκών Κοινοτήτων 9. 2. 84 
Αιτιολογία 
Δεν είναι σαφές γιατί οι ελεύθεροι επαγγελματίες πρέπει να καλύπτονται από την οδηγία. Το άρθρο 119, από 
το οποίο απορρέει το σχέδιο οδηγίας, αφορά τους μισθούς και τα ημερομίσθια που λαμβάνει ο εργαζόμενος 
«από τον εργοδότη λόγω της σχέσης εργασίας». Δεν υπάρχει καμία σχέση εργοδότη-εργαζομένου στην περί­
πτωση των ελεύθερων επαγγελματιών και, επομένως, η ρύθμιση της συνταξιοδότησης τους πρέπει να εξαιρε­
θεί από την οδηγία. 
Αποτέ&σμα της ψηφοφορίας: 
Υπέρ: 38, κατά: 63, αποχές: 4. 
Σημείο 2.6 
Η δεύτερη πρόταση να αντικατασταθεί από την ακόλουθη: 
«Προτείνεται η ημερομηνία εφαρμογής να μην είναι λιγότερο από πέντε χρόνια μετά από την ανακοί­
νωση της οδηγίας στα κράτη μέλη.» 
Αιτιολογία 
Η ημερομηνία αυτή εναρμονίζεται με το χρονοδιάγραμμα που προβλέπεται για την αντίστοιχη οδηγία σχε­
τικά με τα συστήματα που προβλέπονται από το νόμο (οδηγία του Συμβουλίου της 19ης Δεκεμβρίου 1978) 
και θεωρείται το ελάχιστο πρακτικό χρονοδιάγραμμα για τις αναγκαίες διαβουλεύσεις με τους εκπροσώπους 
και διαχειριστές των εργοδοτών, για την αναγκαία αναθεώρηση των κανόνων των συστημάτων και για την 
έγκριση κάθε αλλαγής από τις εποπτικές αρχές. 
Αποτέ&σμα της ψηφοφορίας: 
Υπέρ: 42, κατά: 62, αποχές: 8. 
Γνωμοδότηση για την πρόταση απόφασης του Συμβουλίου για την αντιστοιχία των ειδικεύσεων 
επαγγελματικής κατάρτισης μεταξύ των κρατών μελών της Ευρωπαϊκής Κοινότητας 
(84/C 35/05) 
Το κείμενο που αποτελεί αντικείμενο της γνωμοδότησης αυτής έχει δημοσιευθεί στην Επίσημη 
Εφημερίδα των Ευρωπαϊκών Κοινοτήτων αριθ. C 264 της 4ης Οκτωβρίου 1983, σελίδα 5. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 30 Σεπτεμβρίου 1983 να ζητήσει, σύμφωνα με τις διατάξεις του 
άρθρου 128 της συνθήκης για την ίδρυση της Ευρωπαϊκής Οικονομικής Κοινότητας, τη γνωμο­
δότηση της Οικονομικής και Κοινωνικής Επιτροπής για την ανωτέρω πρόταση. 
Διαδικασία 
Το τμήμα κοινωνικών υποθέσεων, στο οποίο ανατέθηκε η προετοιμασία της γνωμοδότησης 
αυτής, όρισε ως εισηγητή τον κ. Nierhaus. 
Το τμήμα υιοθέτησε τη γνωμοδότηση του κατά την 166η συνεδρίαση του στις 10 Νοεμβρίου 
1983, με 24 ψήφους υπέρ, μία κατά και μία αποχή. 
9.2.84 Επίσημη Εφημερίδα των Ευρωπαϊκών Κοινοτήτων Αριθ. C 35/13 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η γνωμοδότηση της Οικονομικής και Κοινωνικής Επιτροπής υιοθετήθηκε κατά τη 213η 
σύνοδο ολομέλειας της 14ης και 15ης Δεκεμβρίου 1983, ομόφωνα με 5 αποχές. 
Το κείμενο της γνωμοδότησης αυτής είναι το ακόλουθο: 
1. Η πρόταση της Επιτροπής για απόφαση του Συμβου­
λίου σχετικά με την αντιστοιχία των ειδικεύσεων επαγ­
γελματικής κατάρτισης μεταξύ των κρατών μελών της 
Ευρωπαϊκής Κοινότητας [έγγρ. COM(83) 482 τελικό] στη­
ρίζεται στην απόφαση του Συμβουλίου της 2ας Απριλίου 
1983 για τη θέσπιση γενικών κανόνων εφαρμογής της 
κοινής πολιτικής επαγγελματικής κατάρτισης σύμφωνα 
με το άρθρο 128 της συνθήκης ΕΟΚ. Στην όγδοη αιτιολο­
γική σκέψη αναφέρεται ότι μια κοινή πολιτική επαγγελ­
ματικής κατάρτισης πρέπει να είναι κατά τέτοιον τρόπο 
διαμορφωμένη ώστε να διευκολύνει τη βαθμιαία εναρμό­
νιση των επιπέδων κατάρτισης. 
2. Η ΟΚΕ αναγνωρίζει τις εξαιρετικές δυσκολίες τις 
οποίες αντιμετωπίζει η εξίσωση του επιπέδου κατάρτισης 
και, συνεπώς, η δυνατότητα πλήρους σύγκρισης και δια­
φάνειας των συστημάτων κατάρτισης στα κράτη μέλη της 
Κοινότητας. Η σύγκριση αυτών των ποιοτικών μεγεθών 
απαιτεί πρώτα τον καθορισμό ενός κοινού πεδίου αναφο­
ράς, όπως η δομή των πέντε βαθμίδων εκπαίδευσης που 
έχει τύχει της σχετικής επεξεργασίας και που αντιστοιχεί 
σε: 
1. ημιειδικευμένο εργαζόμενο, 
2. ειδικευμένο εργαζόμενο, 
3. τεχνίτη, 
4. ανώτερο τεχνίτη, 
5. πτυχιούχο πανεπιστημίου. 
Η συμπλήρωση του περιεχομένου αυτού του πλαισίου με 
τη συγκριτική αντιπαράθεση της κατάρτισης για πρό­
σβαση στις επιμέρους εκπαιδευτικές βαθμίδες έχει ήδη 
επίσης αρχίσει, τα αποτελέσματα όμως πρέπει να κατα­
στούν για τις αρμόδιες υπηρεσίες, σε εθνικό επίπεδο, δια­
θέσιμα και χρήσιμα σε καλύτερο βαθμό, για να επιτευ­
χθεί ο επιδιωκόμενος σκοπός μιας καλύτερης δυνατότη­
τας σύγκρισης των αποδεικτικών σπουδών, πτυχίων και 
λοιπών πιστοποιητικών κατάρτισης μεταξύ των κρατών 
μελών της Κοινότητας. 
Η ΟΚΕ επιδοκιμάζει, για το λόγο αυτό, ριζικά την πρω­
τοβουλία της Επιτροπής, όπως εκφράζεται στην προκει­
μένη πρόταση απόφασης, αν και αποτελεί ένα πρώτο 
ορόσημο ακόμη στο δρόμο που οδηγεί στο στόχο τον 
οποίο έθεσε το Συμβούλιο με την απόφαση του της 2ας 
Απριλίου 1963. 3. Η ΟΚΕ είναι της γνώμης ότι πρέπει να καταβληθούν 
περαιτέρω προσπάθειες στον τομέα αυτό, για να επιτευ­
χθεί πλήρης ελευθερία κίνησης διαμέσου της διαφάνειας 
και ενός πραγματικού συντονισμού των αγορών εργα­
σίας. Στην περίπτωση αυτή πρέπει τα κράτη μέλη να υπο­
στηρίξουν αυτήν την πρωτοβουλία της Κοινότητας σε 
όλη της των έκταση, πράγμα που αποτελεί οπωσδήποτε 
προϋπόθεση. Η εξίσωση των απαιτήσεων για την επιτυχή 
αποπεράτωση των απολυτηρίων εξετάσεων, ως προϋπό­
θεση για την αμοιβαία αναγνώριση των αποδεικτικών 
σπουδών και παρόμοιων παραστατικών για την περά­
τωση σπουδών, τα οποία ζήτησε το Συμβούλιο με την 
απόφαση της 6ης Ιουνίου 1974, απαιτεί μια σύγκριση των 
εκπαιδευτικών συστημάτων μεταξύ των κρατών μελών 
της Κοινότητας. Στην περίπτωση αυτή, η ΟΚΕ υποστηρί­
ζει ρητά τη γνώμη της Κοινότητας ότι η διαφορά των 
εκπαιδευτικών συστημάτων στην Κοινότητα δεν πρέπει 
να θεωρείται ως μειονέκτημα, εφόσον αυτά ανταποκρίνο­
νται στις απαιτήσεις της οικονομικής και κοινωνικής 
προόδου. Σ' αυτό, όμως, δεν αντιτίθεται το γεγονός ότι οι 
στόχοι της κατάρτισης στις διάφορες εκπαιδευτικές βαθ­
μίδες στα κράτη μέλη της Κοινότητας εναρμονίζονται 
ακόμη καλύτερα μεταξύ τους. 
Διαμέσου της στενότερης συνεργασίας, με βάση την 
παρούσα απόφαση, μπορούν να προετοιμαστούν τέτοιες 
προσπάθειες. 
Τυπικές ή ουσιαστικές επιφυλάξεις που υπάρχουν, ενδε­
χομένως, σε μεμονωμένα κράτη μέλη και αντιτίθενται 
στην αμοιβαία αναγνώριση πρέπει να υπερνικηθούν και 
να ενθαρρυνθούν οι διμερείς και πολυμερείς συναντήσεις 
και πρωτοβουλίες, ανταλλαγές εμπειριών και η αντιπαρά­
θεση των υπαρχουσών δυνατοτήτων και των αποτελε­
σμάτων που έχουν επιτευχθεί για να προωθηθεί η προσέγ­
γιση των ειδικεύσεων, και των μεθόδων επαγγελματικής 
κατάρτισης και εκπαίδευσης. 
4. Η ΟΚΕ υποστηρίζει τη γνώμη της Επιτροπής, ότι 
προς το παρόν μια απόφαση του Συμβουλίου, η οποία 
απευθύνεται προς τα κράτη μέλη, αποτελεί τη σκόπιμη 
μορφή μιας πρωτοβουλίας. Προϋπόθεση, όμως, για να 
καταστεί αποτελεσματική η απόφαση αυτή είναι η Επι­
τροπή η ίδια καθώς και τα κράτη μέλη να αναλάβουν 
κάθε δυνατή προσπάθεια για την υλοποίηση της. Ωστόσο, 
πρέπει σε κανονικά χρονικά διαστήματα να ελέγχεται αν 
με τη νομική αυτή βάση είναι δυνατό να επιτευχθούν οι 
απαραίτητες πρόοδοι. Αυτό θα ήταν σκόπιμο να γίνεται 
με την εκτίμηση των εκθέσεων, τις οποίες τα κράτη μέλη 
οφείλουν σύμφωνα με την απόφαση πρότασης να υπο­
βάλλουν σε διαστήματα τριών ετών. Οι εκθέσεις πρέπει, 
σε κάθε περίπτωση, να δίνουν πληροφορίες σχετικά με 
τον τρόπο της εγγραφής των αναγνωρισμένων πιστοποιη­
τικών σπουδών άλλων κρατών μελών, καθώς και ποια και 
Αριθ. C 35/14 Επίσημη Εφημερίδα των Ευρωπαϊκών Κοινοτήτων 9. 2. 84 
πόσα πιστοποιητικά επαγγελματικής κατάρτισης έχουν 
ήδη αναγνωριστεί. Η Επιτροπή θα πρέπει να εξηγήσει, 
ακόμη μια φορά, με ποιον τρόπο αντιλαμβάνεται τη χρη­
σιμοποίηση αυτών των εκθέσεων στην περαιτέρω εργα­
σία όσον αφορά τον καθορισμό στόχων. Κατά την επιλογή των σχετικών επαγγελματικών ομά­
δων ή επαγγελμάτων, θα πρέπει πρώτα να ληφθούν 
υπόψη εκείνα τα οποία, λόγω τεχνολογικών μεταβολών, 
διανοίγουν ιδιαίτερες μελλοντικές δυνατότητες για τους 
ενδιαφερόμενους εργαζόμενους. 
5. Η ΟΚΕ υποστηρίζει τον προγραμματιζόμενο τρόπο 
εργασίας της Επιτροπής, δηλαδή: 
— την επιλογή των σχετικών επαγγελμάτων, 
— την περιγραφή των πρακτικών απαιτήσεων που τίθε­
νται κάθε φορά για τις δραστηριότητες αυτές, 
— τη σύγκριση των αναγνωρισμένων αποδεικτικών 
επαγγελματικής κατάρτισης με τις απαιτήσεις για τις 
δραστηριότητες αυτές οι οποίες έχουν τύχει επεξερ­
γασίας σε κοινοτικό επίπεδο, 
— τη συγκριτική επισκόπηση των επαγγελματικών 
χαρακτηρισμών και των σχετικών αποδεικτικών 
επαγγελματικής κατάρτισης, σε σχέση με τις εκπαι­
δευτικές βαθμίδες σύμφωνα με την κοινοτική δομή, 
— τη δημοσίευση στην Επίσημη Εφημερίδα των Ευρω­
παϊκών Κοινοτήτων, 
— τη διάδοση των πληροφοριών σε όλες τις σχετικές 
υπηρεσίες. Θα πρέπει να ληφθούν υπόψη οι εμπειρίες από τις σχετι­
κές εργασίες του Ευρωπαϊκού Κέντρου Ανάπτυξης της 
Επαγγελματικής Κατάρτισης. 
6. Συνοπτικά, η ΟΚΕ διαπιστώνει ότι η Επιτροπή με την 
πρωτοβουλία της αρχίζει μια σημαντική, για την ενιαία 
ανάπτυξη της Κοινότητας, εργασία. Αν ληφθούν, όμως, 
υπόψη τα ιστορικά ανεπτυγμένα πολύ διαφορετικά 
συστήματα και οι δομές επαγγελματικής κατάρτισης στα 
κράτη μέλη και τις περιφέρειες της Κοινότητας, μόνο με 
μεγάλη προσοχή μπορεί να παρακολουθήσει κανείς το 
στόχο της εξίσωσης του επιπέδου εκπαίδευσης, αν θέλει 
να αποφύγει τα συνεπόμενα προβλήματα, όπως π.χ. εξί­
σωση στο κατώτατο επίπεδο. Ακόμα και αν ο δρόμος που 
πρέπει να διανυθεί δε θα είναι ούτε σύντομος ούτε εύκο­
λος, πρέπει να καταβληθούν οι απαραίτητες προσπάθειες 
για να επιταχυνθεί αυτή η τόσο σημαντική διαδικασία 
για το παρόν και το μέλλον της ευρωπαϊκής ολοκλήρω­
σης. 
Βρυξέλλες, 14 Δεκεμβρίου 1983. 
Ο Πρόεδρος 
της Οικονομικής και Κοινωνικής 
Επιτροπής 
Francis CEYRAC 
Γνωμοδότηση για 
— πρόταση οδηγίας του Συμβουλίου για την προσέγγιση των νομοθεσιών των κρατών μελών 
που αφορούν την ασφάλεια των παιχνιδιών 
— πρόταση οδηγίας του Συμβουλίου για τους κοινούς τεχνικούς κανόνες ασφάλειας που 
αφορούν τις μηχανικές και φυσικές ιδιότητες των παιχνιδιών 
— πρόταση οδηγίας του Συμβουλίου για τους κοινούς τεχνικούς κανόνες ασφάλειας που 
αφορούν το εύφλεκτο των παιχνιδιών 
(84/C 35/06) 
Το κείμενο που αποτελεί αντικείμενο της γνωμοδότησης αυτής έχει δημοσιευθεί στην Επίσημη 
Εφημερίδα των Ευρωπαϊκών Κοινοτήτων αριθ. C 203 της 29ης Ιουλίου 1983, σελίδα 1. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 4 Ιουλίου 1983 να ζητήσει, σύμφωνα με τις διατάξεις του άρθρου 
100 της συνθήκης για την ίδρυση της Ευρωπαϊκής Οικονομικής Κοινότητας, τη γνωμοδότηση 
της Οικονομικής και Κοινωνικής Επιτροπής για τις ανωτέρω προτάσεις.